
PËR RISHPËRNDARJE FONDESH BRENDA PROGRAMEVE TË MIRATUARA PËR MINISTRINË E ARSIMIT DHE SHKENCËS, NË BUXHETIN E VITIT 2013

Në mbështetje të nenit 100 të Kushtetutës, të nenit 44 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 17 të ligjit nr. 119/2012 “Për buxhetin e vitit 2013”, me propozimin e Ministrit të Arsimit dhe Shkencës, Këshilli i Ministrave

VENDOSI:

 1. Në buxhetin e vitit 2013, miratuar për Ministrinë e Arsimit dhe Shkencës, bëhet rishpërndarja e fondeve ndërmjet programeve, si më poshtë vijon:
a) Në programin buxhetor 09450 “Arsimi i lartë”, shpenzime kapitale, pakësohet fondi prej 100 000 000 (njëqind milionë) lekësh.
b) Në programin buxhetor 09120 “Arsimi bazë”, shpenzime kapitale, shtohet fondi prej 70 000 000 (shtatëdhjetë milionë) lekësh.
c) Në programin buxhetor 09230 “Arsimi i mesëm i përgjithshëm”, shpenzime kapitale, shtohet fondi prej 30 000 000 (tridhjetë milionë) lekësh.
2. Ngarkohen Ministria e Arsimit dhe Shkencës dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

